ราชวงศ์ซะอูด

**ราชวงศ์ซะอูด** ( ) เป็นพระราชวงศ์ที่ปกครองประเทศซาอุดีอาระเบีย โดยสืบตระกูลมาจากมุฮัมมัด อิบน์ ซะอูด ผู้ก่อตั้งเอมิเรตดิรอียะฮ์ ที่รู้จักกันในชื่อ รัฐซาอุดีแรก (ค.ศ. 1727–1818) และพี่น้องของพระองค์ผ่านฝ่ายปกครองของวงศ์ตระกูลเป็นส่วนหลักที่ทำให้เกิดลูกหลานของสมเด็จพระราชาธิบดีอับดุลอะซีซ อิบน์ ซะอูด ผู้ก่อตั้งประเทศซาอุดีอาระเบียในปัจจุบัน ตำแหน่งที่มีอิทธิพลมากที่สุดของราชวงศ์คือพระมหากษัตริย์ซาอุดีอาระเบีย โดยรวมแล้วมีประมาณ 15,000 คน อย่างไรก็ตาม กลุ่มส่วนใหญ่ที่มีอำนาจ อิทธิพล และทรัพย์สินมีประมาณ 2,000 คน

ราชวงศ์ซะอูดแบ่งออกเป็นสามช่วง: เอมิเรตดิรอียะฮ์ รัฐซาอุดีแรก (ค.ศ. 1727–1818) เป็นจุดขยายของวะฮาบีย์; เอมิเรตนัจด์ รัฐซาอุดีที่สอง (ค.ศ. 1824–1891) เป็นจุดที่มีการต่อสู้อย่างต่อเนื่อง และรัฐซาอุดีที่สาม (ค.ศ. 1902–ปัจจุบัน) ที่กลายเป็นประเทศซาอุดีอาระเบียใน ค.ศ. 1932 และตอนนี้มีอิทธิพลในตะวันออกกลาง วงศ์ตระกูลเคยมีข้อขัดแย้งกับจักรวรรดิออตโตมัน, ชะรีฟแห่งมักกะฮ์, ราชวงศ์เราะชีดแห่งเอมิเรตญะบัลชัมมัรกับวงศ์ข้าราชบริวารในนัจด์, กลุ่มอิสลามทั้งในและนอกประเทศซาอุดีอาระเบีย และชนกลุ่มน้อยชีอะฮ์ในประเทศซาอุดีอาระเบีย

การสืบทอดราชบัลลังก์ซาอุดีอาระเบียจะใช้วิธีการถ่ายโอนอำนาจแก่พระโอรสของอิบน์ ซะอูด กษัตริย์องค์แรก ไปถึงสมเด็จพระราชาธิบดีซัลมาน บิน อับดุลอะซีซ อาล ซะอูด ผู้ปกครองในปัจจุบัน ใน ค.ศ. 2017 มุฮัมมัด อิบน์ นะญีฟ ถูกเปลี่ยนกับมุฮัมมัด บิน ซัลมาน พระโอรสของกษัตริย์ซัลมานในฐานะมกุฎราชกุมาร หลังจากได้รับการยอมรับจากฮัยอะตุลบัยอะฮ์ (هيئة البيعة) ด้วยคะแนนเสียง 31 จาก 34 เสียง ในอดีต ระบบกษัตริย์เป็นระบบแบบสืบตระกูลผ่านญาติทางบิดาอาวุโส (agnatic seniority) จนถึง ค.ศ. 2006 เมื่อมีพระราชกฤษฎีกาว่าพระมหากษัตริย์ซาอุดีอาระเบียในอนาคตต้องมาจากการเลือกตั้งโดยคณะกรรมการเจ้าชายซาอุ

## ตำแหน่ง

*ราชวงศ์ซะอูด* เป็นคำแปลของ *อัลซะอูด* ซึ่งเป็นชื่อราชวงศ์อาหรับที่สร้างจากการเพิ่มคำว่า *อาล* (หมายถึง "ครอบครัวของ" หรือ "ราชวงศ์ของ") ข้างหน้าชื่อตัวของบรรพบุรุษ ในส่วนของอาล ซะอูด บรรพบุรุษคือซะอูด อิบน์ มุฮัมมัด อิบน์ มุกริน พระราชบิดาของผู้ก่อตั้งราชวงศ์ มุฮัมมัด อิบน์ ซะอูด (มุฮัมมัด, โอรสของซะอูด)

ปัจจุบัน นามสกุล "อาล ซะอูด" ถูกใช้โดยลูกหลานของมุฮัมมัด อิบน์ ซะอูด หรือพระอนุชาทั้งสามพระองค์ ฟัรฮาน, ษุนัยยาน และมิชารี ส่วนสาขาอื่นของพงศาวลี เช่น ซะอูด อัลกะบีร, อัลญิลูวี, อัษษุนะยาน, อัลมิชารี และอัลฟัรฮาน ถูกเรียกเป็นสาขาตระกูล (cadet branches) สมาชิกของสาขาตระกูลครองตำแหน่งสูงและมีอิทธิพลในรัฐบาล แม้ว่าพวกเขาไม่ได้อยู่ในเส้นการสืบทอดราชบัลลังก์ซาอุดีอาระเบีย สมาชิกหลายคนแต่งงานกันระหว่างอาล ซะอูด เพื่อสถาปนาเชื้อสายและครองอิทธิพลในรัฐบาลต่อไป

สมาชิกทั้งหมดของพระราชวงศ์มีตำแหน่งเอมีร์ (เจ้าชาย) แต่พระโอรส, พระธิดา, พระราชนัดดาทั้งชายและหญิงของกษัตริย์ที่สืบทอดทางพ่อถูกเรียกเป็น "ฮิสรอยัลไฮเนส" (His Royal Highness; HRH) ต่างจากพระราชปนัดดาชายผ่านสายพ่อและสมาชิกสาขาตระกูลถูกเรียกเป็น "ฮิสไฮเนส" (His Highness; HH) ในขณะที่กษัตริย์ที่ครองราชย์ได้ตำแหน่งเพิ่ม คือผู้อารักขามัสยิดศักดิ์สิทธิ์ทั้งสอง

## ทรัพย์สิน

ในเดือนมิถุนายน ค.ศ. 2015 *[[ฟอบส์]]* ได้ตั้งเจ้าชายอัลวะลีด บิน เฏาะลาล เป็นบุคคลที่ร่ำรวยในอันดับที่ 34 ของโลก โดยมีมูลค่าสินทรัพย์สุทธิประมาณ 22.6 พันล้านดอลลาร์สหรัฐ เจ้าชายอัลวะลีดมีมูลค่าสินทรัพย์สุทธิ 20.4 พันล้านดอลลาร์ใน ค.ศ. 2014 ใน ค.ศ. 2016 รายงานจากTeleSUR สมเด็จพระราชาธิบดีซัลมาน "ทรงมีมูลค่าสินทรัพย์สุทธิประมาณ 17.0 พันล้านดอลลาร์สหรัฐ"

ใน ค.ศ. 2020 มูลค่าสินทรัพย์สุทธิรวมทั้งพระราชวงศ์อยู่ประมาณ 100 พันล้านดอลลาร์ ซึ่งทำให้เป็นราชวงศ์ที่ร่ำรวยที่สุดในบรรดากษัตริย์ทั้งหมดและเป็นหนึ่งในครอบครัวที่ร่ำรวยที่สุดในโลก

## ผู้นำ

### รัฐซาอุดีแรก
# มุฮัมมัด อิบน์ ซะอูด (ประมาณ ค.ศ. 1710−1765) ครองราชย์ ค.ศ. 1744–1765
# อับดุลอะซีซ อิบน์ มุฮัมมัด อิบน์ ซะอูด (สวรรคต ค.ศ. 1803) ครองราชย์ ค.ศ. 1765–1803
# ซะอูด อิบน์ อับดุลอะซีซ อิบน์ มุฮัมมัด อิบน์ ซะอูด (สวรรคต ค.ศ. 1814) ครองราชย์ ค.ศ. 1803–1814
# อับดุลลอฮ์ อิบน์ ซะอูด (สวรรคต ค.ศ. 1818) ครองราชย์ ค.ศ. 1814–1818

### รัฐซาอุดีที่สอง
:1. ตุรกี อิบน์ อับดุลลอฮ์ (ค.ศ. 1755–1834) ครองราชย์ ค.ศ. 1824−1834
:2 และ 5. ฟัยศ็อล อิบน์ ตุรกี อาล ซะอูด (ค.ศ. 1785–1865) ครองราชย์ ค.ศ. 1834–1838 และ 1843–1865. พระโอรสของตุรกี
:3. คอลิด อิบน์ ซะอูด อิบน์ อับดุลอะซีซ อิบน์ มุฮัมมัด อิบน์ ซะอูด ครองราชย์ ค.ศ. 1838–1841. ลูกพี่ลูกน้องห่าง ๆ
:4. อับดุลลอฮ์ อิบน์ ษุนัยยาน ครองราชย์ ค.ศ. 1841–1843. ลูกพี่ลูกน้องห่าง ๆ
:6, 8, และ 11. อับดุลลอฮ์ อิบน์ ฟัยศ็อล อิบน์ ตุรกี อาล ซะอูด ครองราชย์ ค.ศ. 1865–1871, 1871–1873, 1876–1889. พระโอรสของฟัยศ็อล
:7 และ 9. ซะอูด อิบน์ ฟัยศ็อล อิบน์ ตุรกี (สวรรคต ค.ศ. 1875) ครองราชย์ ค.ศ. 1871 และ 1873–1875. พระโอรสของฟัยศ็อล
:10 และ 12. อับดุรเราะฮ์มาน อิบน์ ฟัยศ็อล (ค.ศ. 1850–1928) ครองราชย์ ค.ศ. 1875–1876 และ 1889–1891. พระโอรสของฟัยศ็อล

### ราชอาณาจักรซาอุดีอาระเบีย

# สมเด็จพระราชาธิบดีอับดุลอะซีซ อิบน์ อับดุรเราะฮ์มาน อิบน์ ฟัยศ็อล รู้จักกันในพระนาม อิบน์ ซะอูด (15 มกราคม ค.ศ. 1876 – 9 พฤศจิกายน ค.ศ. 1953) ครองราชย์ ค.ศ. 1902–1953
# สมเด็จพระราชาธิบดีซะอูด บิน อับดุลอะซีซ (15 มกราคม ค.ศ. 1902 – 24 มกราคม ค.ศ. 1969) ครองราชย์ ค.ศ. 1953–1964
# สมเด็จพระราชาธิบดีฟัยศ็อล บิน อับดุลอะซีซ (เมษายน ค.ศ. 1906&nbsp;– 25 มีนาคม ค.ศ. 1975) ครองราชย์ ค.ศ. 1964–1975
# สมเด็จพระราชาธิบดีคอลิด บิน อับดุลอะซีซ (13 กุมภาพันธ์ ค.ศ. 1913 – 13 มิถุนายน ค.ศ. 1982) ครองราชย์ ค.ศ. 1975–1982
# สมเด็จพระราชาธิบดีฟะฮัด บิน อับดุลอะซีซ (16 มีนาคม ค.ศ. 1920 – 1 สิงหาคม ค.ศ. 2005) ครองราชย์ ค.ศ. 1982–2005
# สมเด็จพระราชาธิบดีอับดุลลอฮ์ บิน อับดุลอะซีซ (1 สิงหาคม ค.ศ. 1924 – 23 มกราคม ค.ศ. 2015) ครองราชย์ ค.ศ. 2005–2015
# สมเด็จพระราชาธิบดีซัลมาน บิน อับดุลอะซีซ (พระราชสมภพ 31 ธันวาคม ค.ศ. 1935) ครองราชย์ตั้งแต่ ค.ศ. 2015 เป็นต้นมา

## ดูเพิ่ม

* การกวาดล้างในประเทศซาอุดีอาระเบีย ค.ศ. 2017–19
* อาล อัชชัยค์
* บนีฮาริษ
* บนูยาส
* บนูษะกีฟ
* บนูยาม
* เบดูอิน
* *[[เดธออฟอะพรินเซส]]*
* พระมหากษัตริย์ซาอุดีอาระเบีย
* กองทหารราชองครักษ์ซาอุดีอาระเบีย (Saudi Royal Guard Regiment)

## อ้างอิง

## สารานุกรม
* Madawi Al-Rasheed, *A History of Saudi Arabia*, Cambridge University Press, 2002, 
* David Fromkin, *[[A Peace to End All Peace]]*, Holt, 1989, . 
* David Holden & Richard Johns, *The House of Saud*, Pan, 1982, 0-330-26834-1 (reprint of the Sidgwick and Jackson edition, 1981, )
* Craig Unger, *House of Bush, House of Saud: The Secret Relationship Between the World's Two Most Powerful Dynasties*, Scribner, 2004, 
* Alexei Vassiliev, *The History of Saudi Arabia*, London, UK: Al Saqi Books, 1998

## แหล่งข้อมูลอื่น

* 
* 
* 
* 
* 

หมวดหมู่:ราชวงศ์ซะอูด
หมวดหมู่:ราชวงศ์อาหรับ
หมวดหมู่:พระมหากษัตริย์ซาอุดีอาระเบีย